കണ്ണൂര് വിമാനത്താവളത്തില് നിന്ന് അന്താരാഷ്ട്ര ചരക്ക് നീക്കം തുടങ്ങി മട്ടന്നൂര് കണ്ണൂര് കാര്ഷികോത്പന്ന, മലഞ്ചരക്ക് വിപണനത്തിനും വിമാനത്താവള വികസനത്തിനും അന്താരാഷ്ട്ര ചരക്ക് നീക്കം വലിയൊരു നേട്ടമായി മാറുമെന്ന് മുഖ്യമന്ത്രി പിണറായി വിജയന്. കണ്ണൂര് വിമാനത്താവളം കാര്ഗോ കോംപ്ലക്സില് ആരംഭിക്കുന്ന അന്താരാഷ്ട്ര ചരക്ക് നീക്കം ഓണ്ലൈനായി ഉദ്ഘാടനം ചെയ്ത് സംസാരിക്കുകയായിരുന്നു അദ്ദേഹം. മലബാറിന്റെ എയര് കാര്ഗോ ഹബ്ബായി കണ്ണൂരിനെ മാറ്റുകയാണ് ലക്ഷ്യം. കൊവിഡ് പ്രതിസന്ധികള് കണ്ണൂര് വിമാനത്താവളത്തിന്റെ സ്വാഭാവിക വികസനത്തിന് തടസ്സമായെന്ന് പറയാതെ വയ്യ. ആഭ്യന്തരഅന്തര് ദേശീയ വ്യോമയാനത്തെ കൊവിഡ് കാലം ബാധിച്ചു. എങ്കിലും അതിനെ മറികടക്കാന് കിയാലിന് കഴിഞ്ഞു. വിദേശ രാജ്യങ്ങളിലേക്കുള്ള കണക്്ഷന് വിമാനങ്ങള്ക്ക് കണ്ണൂരിലിറങ്ങാന് കഴിയണം. ഇക്കാര്യം നിരവധി തവണ കേന്ദ്ര സര്ക്കാറിന്റെ ശ്രദ്ധയില് പെടുത്തിയിട്ടും പരിഹാരമായില്ല. വിദേശ വിമാന കമ്ബനികള്ക്ക് പ്രവര്ത്തിക്കാന് കേന്ദ്രാനുമതിയില്ലാത്തത് കണ്ണൂര് വിമാനത്താവളത്തിന്റെ വികസനത്തെ ബാധിക്കുന്നുണ്ട്. ഇക്കാര്യത്തില് അനുകൂല തീരുമാനമുണ്ടാകുമെന്നാണ് പ്രതീക്ഷ. ബ്രിട്ടീഷ് കാലത്ത് തന്നെ മലഞ്ചരക്ക് വ്യാപാരത്തിന്റെ മുഖ്യ കേന്ദ്രമായിരുന്നു തലശ്ശേരി. അഴീക്കല് തുറമുഖം കൂടുതല് മെച്ചപ്പെട്ട സ്ഥിതിയിലാകുകയും വിമാനത്താവളം വഴിയുള്ള അന്താരാഷ്ട്ര ചരക്ക് നീക്കം വ്യാപകമാകുകയും ചെയ്താല് നഷ്ടപ്രതാപം തിരിച്ചുപിടിക്കാന് കണ്ണൂരിന് കഴിയും. കണ്ണൂര്, വയനാട്, കാസര്കോട് ജില്ലകള് കോഴിക്കോട് ജില്ലയുടെ വടക്ക് ഭാഗങ്ങള്, ഗൂഡല്ലൂര്, കൂര്ഗ് തുടങ്ങി വലിയ മേഖലയാണ് കണ്ണൂര് വിമാനത്താവളത്തിലാരംഭിക്കുന്ന അന്താരാഷ്ട്ര കാര്ഗോ സര്വീസിനെ ആശ്രയിക്കുകയെന്നും അദ്ദേഹം പറഞ്ഞു. മന്ത്രി എം വി ഗോവിന്ദന് അധ്യക്ഷത വഹിച്ചു. വനം മന്ത്രി എ കെ ശശീന്ദ്രന് ആദ്യ കാര്ഗോ കൈമാറി. എം പിമാരായ കെ സുധാകരന്, ഡോ. വി ശിവദാസന്, കെ കെ ശൈലജ എം എല് എ സംസാരിച്ചു. കാര്ഗോക്കുള്ള ആദ്യ കണ്സെയിന്മെന്റ് ഫെയര് എക്സ്പോര്ട്ടില് നിന്ന് കിയാല് എം ഡി. ഡോ. വി വേണു ഏറ്റുവാങ്ങി. കൂട്ടിക്കലിലും കൊക്കയാറിലും രക്ഷാപ്രവര്ത്തനം പുരോഗമിക്കുന്നു ആറ് മൃതദേഹങ്ങള് കൂടി കണ്ടെടുത്തു, മരണം ഒമ്ബതായി ജനങ്ങള് അതീവ ജാഗ്രത കാണിക്കണം രക്ഷാപ്രവര്ത്തനത്തിന് സൈന്യവും സജ്ജം : മുഖ്യമന്ത്രി രാജ്യത്ത് 14,146 പേര്ക്ക് കൂടി കൊവിഡ് ഏഴ് മാസത്തിനിടെ ഏറ്റവും കുറവ് സിംഗു കൊലപാതകം: രണ്ട് നിഹാങ്കുകള്കൂടി അറസ്റ്റില് ബഹിരാകാശ നിലയത്തില് ആറ്മാസം താമസം,ജോലിചൈന ശാസ്ത്രജ്ഞരെ അയച്ചു മഴക്കെടുതി നാളെ നടത്താനിരുന്ന പ്ലസ് വണ് പരീക്ഷ മാറ്റിവെച്ചു